**Didrik Hermansen** (født 24. mars 1980 i Elverum) er en norsk ultraløper, som representerer Romerike Ultraløperklubb og Team Asics. 

Han spilte tidligere håndball, men begynte med ultraløp i 2010.

Idrettskarriere
---------------

2011
Hermansen debuterte som ultraløper ved Rallarvegsløpet i 2011, der han løp inn til 5.-plass. Ved Romerike 6-timers løp han inn til 2.-plass, med 81,050 km. Han deltok imidlertid ikke i NM, som var en del av Romerike 6-timers.

2012
Ved Ringerike Ultrafestival i april vant han 6-timersløpet, der han tilbakela 78,43 km. Hans første NM var NM i ultraløp 2012, og Hermansen vant der 100 km med tiden 7:28:27, foran Bjørn Tore Kronen Taranger.

I september kom han på 3.-plass i UltraBirken løp, bak Arild Christoffersen og Sverre Slethaug. Han deltok også ved Bergen Ultra 2012 i oktober, og kom der på 2.-plass på 100 km, slått av Per Olav Bøyum i innspurten.

2013
I april debuterte han ved Europamesterskapet på 100 km i Belves i Frankrike. Han satte personlig rekord med 7:16:13 og endte på 15.-plass, som tredje beste nordmann. Jarle Risa kom på 5.-plass og John Henry Strupstad kom på 12.-plass. Han vant det 82 km lange Vestfold Ultra Challenge i mai. På UltraBirken løp 2013 (59 km) kom han på 2.-plass, bak Tom Erik Halvorsen. 

Ved VM i terrengultra 2013 i Wales kom han på 10.-plass av 104 fullførende løpere. Løpya skulle være 48 km, men var i realiteten ca 50 km.

I november deltok han på NM i maraton 2013, og fikk der bronse. 

2014
I mars løp han det 84 km lange løpet Transgrancanaria på Gran Canaria, og løp inn til femteplass med tiden 8:37:03. Pau Bartoló Roca vant denne distansen. Han deltok ved Holmestrand Maraton i april, og kom der på 2.-plass bak Sebastian Conrad Håkansson. Han vant 50 km-løpet Lidingö Ultra med ny løyperekord, og vant også 4 km på OBIK Salomon Trail Tour på Sognsvann. 

Han kom på 2.-plass på Hornindal Rundt, kun slått av Lars Erik Skjervheim. Denne løypa var 75 km. Han kom på 4.-plass på UltraVasan 2014 (90 km) i august, og i september kom han på 7.-plass i eliteklassen i Oslo maraton. I oktober deltok han ved Grand Trail des Templiers i Frankrike, som er 74 km. Der kom han på 17.-plass med tiden 7:22.

Ved VM på 100 km i Doha ble Hermansen nest beste nordmann, og løp inn til 21.-plass. Amerikanske Max King vant løpet, og John Henry Strupstad ble beste nordmann på 15.-plass.

2015
Han løp den lengste løypa ved Transgrancanaria 2015, som var 125 km og hadde 8666 høydemeter. Der løp han inn til 2.-plass, kun slått av Gediminas Grinius fra Litauen. Den 30. mai deltok han ved VM i terrengultra i Annecy i Frankrike, og løp inn til 10.-plass på det 85 kilometer lange løpet. Sylvain Court vant dette mesterskapet.

Han vant Lavaredo Ultra Trail i Italia i juni, og kom på 3.-plass ved UltraVasa 2015 i august.

2016
Hermansen vant for første gang Transgrancanaria, da han vant 125 km-løypa ved Transgrancanaria 2016. Han løp på 13.41,23, og slo Gediminas Grinius med ca 4 minutter. I mai vant han 100 km ved NM i ultraløp 2016. Han løp inn på 6:39:54, som var ny norsk rekord, men det ble i ettertid oppdaget at tre av rundene ble telt dobbelt, slik at de løp 2 km for kort, og rekorden ble derfor underkjent.

Utmerkelser
-----------

* 2015: *Årets Ultraløper 2015*, av Norges Friidrettsforbund

Referanser
----------

1. ↑   www.iaaf.org[Hentet fra Wikidata]
2. ↑  Sporten.com - *Didrik Hermansen - elitehåndballspilleren som ble en av verdens beste ultraløpere* (arkivert), besøkt 25. mai 2016.
3. ↑  Kondis.no - *Vakre minner fra 81 km med Rallarveg*, besøkt 26. mai 2016.
4. ↑  Kondis.no - *Hodne og Hansen vant NM ultraløp*, besøkt 26. mai 2016.
5. ↑  Kondis.no - *Karlsen og Tomppo vant 12-timers*, besøkt 27. mai 2016.
6. ↑  Østlendingen - *Didrik ble norgesmester i sin aller første NM-start*, besøkt 27. mai 2016.
7. ↑  Kondis.no - *Didrik Hermansen vant NM 100 km*, besøkt 27. mai 2016.
8. ↑  Dagens Næringsliv - *Tospann vant UltraBirken*, besøkt 27. mai 2016.
9. ↑  Maratonkarusellen - *Bergen Ultra 2012* Arkivert 28. mars 2016 hos Wayback Machine. besøkt 27. mai 2016.
10. ↑  Kondis.no - *Femteplass til Risa i EM 100 km*, besøkt 30. mai 2016.
11. ↑  Kondis.no - *Hermansen suveren i Vestfold Ultra*, besøkt 27. mai 2016.
12. ↑  I Run Far - *2013 IAU Trail World Championships Report* (arkivert), besøkt 27. mai 2016.
13. ↑  Kondis.no - *Gode norske plasseringer i Transgrancanaria* Arkivert 11. juni 2016 hos Wayback Machine. besøkt 30. mai 2016.
14. ↑  Transgrancanaria - *Clasificación General* Arkivert 8. oktober 2017 hos Wayback Machine. besøkt 30. mai 2016.
15. ↑  Topptid.no - *Holmestrand Maraton 05.04.2014* Arkivert 1. juli 2016 hos Wayback Machine. besøkt 30. mai 2016.
16. ↑  Kondis.no - *Lars Erik Skjervheim satte ny rekord i Hornindal Rundt*, besøkt 30. mai 2016.
17. ↑  Kondis.no - *Didrik Hermansen nr 17 i prestisjefylte Les Templiers 74 km*, besøkt 30. mai 2016.
18. ↑  Steve's Track and Field - *Max King Wins World 100K Title* Arkivert 4. august 2016 hos Wayback Machine. besøkt 30. mai 2016.
19. ↑  Kondis.no - *Didrik Hermansen med kjempeløp i Transgrancanaria*, besøkt 30. mai 2016.
20. ↑  Østlendingen - *Hermansen på 10.-plass i VM!*, besøkt 30. mai 2016.
21. ↑  DUV - *Ultra Marathon Statistics*, besøkt 27. mai 2016.
22. ↑  Spring - *Fantastisk insats när Jonas vann Ultravasan*, besøkt 30. mai 2016.
23. ↑  Østlendingen - *Hermansen til topps i Transgrancanaria*, besøkt 30. mai 2016.
24. ↑  Norsk Toppsport - *Didrik Hermansen fratatt norgesrekorden på 100km rundt Lille Lungegårdsvann*[*død lenke*], besøkt 30. mai 2016.
25. ↑  Romerike Ultraløperklubb - *Didrik Hermansen kåret til Årets Ultraløper 2015*, besøkt 30. mai 2016.

Eksterne lenker
---------------

* (en) Didrik Hermansen – World Athletics Rediger på Wikidata

* (en) Didrik Hermansen – Deutsche Ultramarathon Vereinigung Rediger på Wikidata

* (en) Didrik Hermansen – International Trail-Running Association Rediger på Wikidata